
R E F E R A T   D E   A P R O B A R E
privind aprobarea Devizului general, actualizat la finalizarea lucrărilor, pentru obiectivul de investiții „DEZVOLTAREA INFRASTRUCTURII DE 
ÎNVĂȚĂMÂNT ANTEPREȘCOLAR ȘI PREȘCOLAR ÎN
MUNICIPIUL BRAD, JUDEȚUL HUNEDOARA
 cod proiect : SMIS 325423: LUCRĂRI DE 
EXECUȚIE CLĂDIRE – CORP 
NOU GRĂDINIȚĂ ”


[bookmark: _Hlk151045359]Prin Hotărârea Consiliului Local nr. 172/2018 a fost aprobat proiectul  ”Dezvoltarea infrastructurii de învațământ antepreșcolar și preșcolar în Mun. Brad, Jud. Hunedoara” finanţat prin Programul Operațional Regional 2014 - 2020, Apelul de proiecte nr. 1 – Axa prioritară 10 - Îmbunătățirea infrastructurii educaționale Prioritate de investiții 10.1 Investițiile în educație și formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare.
Obiectivul Specific a fost realizarea unei construcții noi care să deservească derularea actului educațional în cadrul Grădiniței cu Program Prelungit ,,Floare de Colț” pentru un număr de 240 de preșcolari, conform Contractului de finanţare nr. 3838/12.03.2019.
Devizul general este partea componentă a studiului de fezabilitate prin care se stabilește valoarea totală estimativă, exprimată în lei a cheltuielilor necesare realizării obiectivului de investiții.
Conform art. 7 alin. (6) din Hotărârea Guvernului nr. 907/2016, cu modificările și completările ulterioare, în situaţia în care, după aprobarea indicatorilor tehnico-economici, apar schimbări care determină modificarea în plus a indicatorilor maximali, respectiv valoarea totală a obiectivului de investiţii, exprimată în lei, cu T.V.A. şi, respectiv, fără T.V.A., este necesară refacerea Devizului general și reluarea procedurii de aprobare a noilor indicatori.
Pe parcursul execuției obiectivului de investiţii, a fost necesară efectuarea unor corecții în listele de cantități de lucrări, prin adaptarea soluțiilor tehnice date în detaliile de execuție, la situația reală din teren, precum și ajustarea valorii aferente cheltuielilor cu materiale, manoperă, utilaje, transport, echipamente, dotări independente, majorarea taxei pe valoare adăugată.
Astfel, la finalizarea lucrărilor, valoarea totală a Devizului general, actualizat  (inclusiv  ajustări) devine 10.509.754,57 lei (cu T.V.A.), respectiv 8.880.725,17 lei (fără T.V.A.), din care C+M = 8.184.359,74  lei (cu T.V.A.), respectiv 6.877.613,23 lei (fără T.V.A.).        



În contextul celor de mai sus am inițiat prezentul  proiect de hotărâre prin care am propus aprobarea Devizului general, actualizat la finalizarea lucrărilor, pentru obiectivul de investiții „DEZVOLTAREA INFRASTRUCTURII DE ÎNVĂȚĂMÂNT ANTEPREȘCOLAR ȘI PREȘCOLAR ÎN MUNICIPIUL BRAD, JUDEȚUL HUNEDOARA cod proiect : SMIS 325423: LUCRĂRI DE EXECUȚIE CLĂDIRE – CORP NOU GRĂDINIȚĂ” și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile Instrucţiunilor nr. 207/31.10.2023 Acțiuni AM/OI de pregătire în vederea închiderii Programului Operațional Regional 2014 - 2020 emisă de către  Ministerul Investiţiilor şi Proiectelor Europene - Autoritatea de Management Programul Operațional Regional 2014 – 2020, ale O.U.G. nr. 36 din 17 mai 2023 privind stabilirea cadrului general pentru închiderea programelor operaţionale finanţate în perioada de programare 2014 – 2020, ale Legii nr. 227/2015 privind Codul fiscal, cu modificările și completările ulterioare, ale art.44 alin. (1) din Legea nr. 273/2006 privind finanțele publice locale, cu modificările și completările ulterioare, ale Ordinului nr. 5241/2018 al viceprim-ministrului, ministrul dezvoltării regionale și administrației publice pentru aprobarea Ghidului solicitantului Condiții specifice de accesare a fondurilor în cadrul Apelului de proiecte nr. 1 – Axa prioritară 10 - Îmbunătățirea infrastructurii educaționale Prioritate de investiții 10.1 Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare  cu modificările și completările ulterioare, ale Hotărârii Consiliului Local nr. 172/2018 privind aprobarea proiectului "Dezvoltarea infrastructurii de învățământ antepreșcolar și preșcolar în municipiul Brad, Județul Hunedoara”, cu modificările şi completările ulterioare, ale Contractului de finanţare nr. 3838/12.03.2019 pentru proiectul „Dezvoltarea infrastructurii de învațământ anteprescolar si prescolar în Mun. Brad, Jud. Hunedoara” încheiat în urma Parteneriatului dintre Municipiul Brad, Ministerul Lucrărilor Publice, Dezvoltării şi Administraţiei şi Organismul Intermediar Agenţia pentru Dezvoltare Regională a Regiunii Vest, cu modificările şi completările ulterioare, ale art. 129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare precum și ale Legii nr. 554/2004 a contenciosului administrativ, actualizată.

